

UPISI U PRVI RAZRED OSNOVNE ŠKOLE ZA ŠKOLSKU GODINU 2025./26.

Poštovani roditelji/skrbnici,

Stručno povjerenstvo OŠ Tar-Vabriga će tijekom travnja i svibnja provoditi postupak utvrđivanja spremnosti djece školskih obveznika za upis u 1. razred. Postupak utvrđivanja psihofizičke spremnosti **obavlja škola kojoj dijete pripada prema upisnom području** (čak i u slučaju kada je roditelj u prijavi iskazao želju za upisom djeteta u drugu školu).

Liječnički pregledi u nadležnoj ambulanti školske medicine (DZ Poreč) obavezan su dio postupka i obavljaju se prema terminima koje roditelji zakazuju putem aplikacije ***Terminko***.

**STRUČNO POVJERENSTVO OŠ TAR-VABRIGA PROVODIT ĆE ISPITIVANJE SPREMNOSTI DJECE KOJA PRIPADAJU UPISNOM PODRUČJU OŠ TAR-VABRIGA PREMA SLJEDEĆEM RASPOREDU:**

I. Ispitivanje spremnosti djece koja pohađaju Dječji vrtić Morski konjić u Taru provest će se u tom vrtiću. Planirani termini su: srijeda 9. 4., ponedjeljak 14. 4., srijeda 23. 4. i ponedjeljak 28. 4. 2025. Ukoliko neko dijete zbog odsutnosti ne bude testirano u vrtiću bit će naknadno pozvano na testiranje u školu Tar, u terminima predviđenim za ostalu djecu.

II. Roditelji djece koja pohađaju druge vrtiće ili ne pohađaju dječji vrtić, bit će obaviješteni telefonski o terminu kada će dovesti dijete u prostore OŠ Tar-Vabriga, Istarska 21, Tar. Planirani termini su: srijeda 30. 4. i ponedjeljak 5. 5. 2025. Tom prilikom predviđeno je da dijete neko vrijeme (oko 1,5 h) bude u školi u maloj skupini djece bez roditelja te se mole roditelji da svoje dijete pripreme na tu situaciju.

Pri donošenju odluke o spremnosti djeteta za školu važni su podatci o razvoju djeteta koje može dati roditelj, liječnička i ostala dokumentacija (povijest bolesti, nalazi psihologa, logopeda, rješenje o tjelesnom oštećenju itd.). Iz tog razloga, važno je da roditelji upoznaju Stručno povjerenstvo sa važnim činjenicama o djetetu, eventualnim poteškoćama u razvoju i raspoloživom dokumentacijom.

Za ostale informacije upućujemo roditelje da prate mrežne stranice Škole.

Unaprijed se zahvaljujemo i veselimo budućoj suradnji.

Stručno povjerenstvo OŠ Tar-Vabriga